અમદાવાદ: અમરેલીથી ૪૦ કિલોમીટર દૂર ધારી નજીક અાવેલા ગીગાસણ ગામની સીમની વાડીના એક ઝૂંપડામાં અાજે વહેલી સવારે પાંચ વાગે અચાનક જ અાગ ફાટી નીકળતા ખેત મજુર પરિવારનાં ત્રણ માસૂમ બાળકો બળી ભડથું થઈ જતાં અા ઘટનાએ ભારે અરેરાટી ફેલાવી છે. પ્રાપ્ત માહિતી પ્રમાણે અા અંગેની વિગત એવી છે કે અમરેલી જિલ્લાના ધારી નજીક અાવેલા ગીગાસણ ગામના ખેડૂતની વાડીમાં ગોધરાનો એક મજુર પરિવાર છેલ્લા કેટલાક વખતથી ખેત મજુરી કરે છે અને વાડીમાં જ બાંધેલા ઝૂંપડામાં રહે છે. અાજે વહેલી સવારે ખેત મજુર યુવાન અને તેની પત્ની મોટર ચાલું કરી પાણી વાળતા હતા અને તેની પાંચ અને સાત વર્ષની બે પુત્રીઓ અને બે વર્ષનો પુત્ર ઝૂંપડામાં સુતા હતા.